**Biroul de informare publică şi relaţii cu presa din cadrul Parchetului de pe lângă Înalta Curte de Casaţie şi Justiţie este împuternicit să aducă la cunoştinţa opiniei publice următoarele:**

              Pe rolul Parchetului de pe lângă Tribunalul Suceava s-a constituit un dosar penal având ca obiect sesizarea de către Inspectoratul de Poliţie al Judeţului Suceava – Serviciul Investigaţii Criminale, în legătură cu incidentul petrecut în seara zilei de 21.08.2011, în jurul orelor 22:30 pe raza comunei Slatina din judeţul Suceava.

            Din probele administrate în cauză până în acest moment al urmăririi penale a rezultat că,  la data menţionată a avut loc un conflict între D.S.D. şi D.V.F. care s-au lovit reciproc cu cuţite şi alte corpuri contondente. În prezent , cele două persoane sunt internate în Spitalul Judeţean „*Sfântul Ioan cel Nou*” Suceava, ei suferind leziuni grave.

              Cauza a fost preluată de către un procuror criminalist de la Parchetul de pe lângă Tribunalul Suceava, şi se efectuează cercetări pentru stabilirea împrejurărilor comiterii faptei, precum şi a vinovăţiei persoanelor implicate în conflict.